ΓΡΑΠΤΗ ΕΡΩΤΗΣΗ E-3110/01

υποβολή: Bart Staes (Verts/ALE) προς την Επιτροπή

(13 Νοεμβρίου 2001)

Θέμα: Εφαρμογή ευρωπαϊκής νομοθεσίας σχετικά με τις προκηρύξεις δημοσίων διαγωνισμών

Στο Ευρωπαϊκό Συμβούλιο της Νίκαιας αποφασίσθηκε ότι το Ευρωπαϊκό Συμβούλιο στο μέλλον θα συνεδριάζει συστηματικά στις Βρυξέλλες. Σύμφωνα με ανακοινωθέντα στον τύπο και στο γερμανικό περιοδικό αρχιτεκτονικής Bauwelt, ο πρωθυπουργός του Βελγίου από κοινού με τονπεύθυνοπουργό για τα δημόσια κτήρια σχεδιάζει την κατασκευή ενός νέου κέντρου συνεδρίων στις Βρυξέλλες όπου θα μπορούν να διεξάγονται οι συνεδριάσεις του Ευρωπαϊκού Συμβουλίου.

Παρόλο ότι δεν έχει καθορισθεί ο τόπος για αυτό το κέντρο συνεδριάσεων φαίνεται ότι έχει ήδη ορισθεί ποιός θα το ανοικοδομήσει. Φαίνεται ότι ο πρωθυπουργός έχει ήδη ζητήσει από την ενδιαφερόμενη εταιρεία M. Jaspers & Partners να κατασκευάσει σκαρίφημα του νέου κτηρίου συνεδρίων. Φαίνεται με άλλα λόγια ότι δεν τίθεται θέμα προκήρυξης δημοσίου διαγωνισμού.

Αυτός ο τρόπος λειτουργίας δεν συμβιβάζεται με την ευρωπαϊκή νομοθεσία σχετικά με την προκήρυξη δημοσίου διαγωνισμού.

1. Γνωρίζει η Επιτροπή τα σχέδια του Βελγίου να μην λάβειπόψη του την ευρωπαϊκή νομοθεσία κατά την κατασκευή νέου κτηρίου συνεδρίων·

2. Συμμερίζεται την άποψη ότι, λαμβάνονταςπόψη τον αντίκτυπο που θα έχει το εν λόγω έργο στην εικόνα της πόλεως των Βρυξελλών, είναι ορθότερο να προκηρυχθεί αρχιτεκτονικός διαγωνισμός·

Απάντηση του κ. Bolkestein εξ ονόματος της Επιτροπής

(1η Φεβρουαρίου 2002)

Σύμφωνα με τις πληροφορίες που έχει στη διάθεσή του το αξιότιμο μέλος, ο πρωθυπουργός του Βελγίου ζήτησε από την εταιρεία Jaspers & Partners ναποβάλει προσχέδια ενόψει της κατασκευής ενός νέου κτιρίου για τις συνεδριάσεις του Ευρωπαϊκού Συμβουλίου στις Βρυξέλλες. Εντούτοις δεν έλαβε χώρα προηγούμενη πρόσκλησηποβολής προσφορών, γεγονός που αποτελεί παράβαση του κοινοτικού δικαίου στον τομέα των δημοσίων συμβάσεων.

Σύμφωνα με τις πληροφορίες τις οποίες διαβίβασαν οι βελγικές αρχές στην Επιτροπή, προκύπτει ότι προς το παρόν δεν έχει κινηθεί καμία διαδικασία για τηνλοποίηση του σχεδίου όσον αφορά την κατασκευή ενός νέου κτιρίου για τη στέγαση των συνεδριάσεων που οργανώνονται στα πλαίσια των ευρωπαϊκών συνόδων κορυφής και οι οποίες θα λαμβάνουν χώρα στις Βρυξέλλες. Το σχέδιο εγκατάστασης Espace de l'Europe το οποίο επεξεργάσθηκε το αρχιτεκτονικό γραφείο M. Jaspers-J. Eyers & Partners-P. Cools, καταρτίστηκε δωρεάν, με πρωτοβουλία του εν λόγω γραφείου. Υπό τις συνθήκες αυτές, δεν αποτελεί δημόσια σύμβαση βάσει των κοινοτικών οδηγιών.

Εντούτοις, οι βελγικές αρχές δεσμεύθηκαν ρητά ότι, αν αποφασίσουν να προβούν στηλοποίηση ενός παρόμοιου έργου, θα τηρήσουν τις κοινοτικές οδηγίες καθώς και τη βελγική νομοθεσία όσον αφορά τις δημόσιες συμβάσεις.

Ως προς το ερώτημα κατά πόσο η Επιτροπή συμμερίζεται τη γνώμη σύμφωνα με την οποία το εν λόγω έργο θα έπρεπε να αποτελέσει αντικείμενο ενός διαγωνισμού αρχιτεκτονικής, η Επιτροπή διευκρινίζει ότι οι βελγικές αρχές έχουν την ευχέρεια να επιλέξουν την ή τις διαδικασίες που θεωρούν καταλληλότερες (διαγωνισμός αρχιτεκτονικής, σύμβασηπηρεσιών, σύμβαση έργου), στα πλαίσια του εφαρμοστέου κοινοτικού δικαίου. Δεδομένου ότι η νομοθεσία αυτή δεν προβλέπει τηνποχρέωση διενέργειας, σε συγκεκριμένες περιπτώσεις, διαγωνισμού σχεδίων, η Επιτροπή δεν μπορεί να αποφανθεί επί του θέματος.